**Змены ў «Правілах беларускай арфаграфіі і пунктуацыі» 2010 г.**

**Частка 2**

1. *Правапіс спалучэнняў галосных у запазычаных словах*

**1957-59**  Спалучэнне «й + галосны» перадавалася нерэгулярна: *Нью-****Йо****рк, Й****о****ркшыр*, ***Іа****кагама*

**2010** Калі спалучэнні ***іо, йо*** вымаўляюцца як адзін склад, тады на пісьме яны перадаюцца пасля галосных праз ***ё*** пад націскам і ***я*** не пад націскам: *ма****ё****р, ра****ё****н, Нью-****Ё****рк;* калі ж вымаўляюцца як два склады, тады на пісьме ў пачатку слова перадаюцца літарамі ***іо*** пад націскам і ***іа*** не пад націскам: ***іо****н,* ***Іо****сіф,* ***Іа****ан,* ***іа****нізацыя,* ***Іа****ркшыр,* ***Іа****кагама.*

2. *Правапіс некаторых груп зычных у запазычаных словах*

**1957-59** Група зычных ***стн*** захоўвалася на пісьме: *аванпо****стн****ы, фарпо****стн****ы.*

**2010** Адбылося спрашчэнне на пісьме групы зычных ***стн*** да ***сн*** у запазычаннях у адпаведнасці з вымаўленнем: *аванпо****сн****ы, фарпо****сн****ы.*

*3. Правапіс устаўной галоснай* ***і***

**1957-59** Пасля прыставак або першай часткі складанага слова, якія заканчваюцца на галосную, было прынята варыянтнае напісанне з устаўной літарай ***і*** і без яе: *заржавець* і *за****і****ржавець*, *зардзецца* і *за****і****рдзецца.*

**2010** Пасля прыставак / першай часткі на галосную ўстаўная ***і*** не пішацца: *заржавець, зардзецца.*

*4. Правапіс* ***у*** *і* ***ў*** *на пачатку і ў сярэдзіне словаў іншамоўнага паходжання*

**1957-59** У заўсёды пісалася ў пачатку, а таксама ў сярэдзіне шэрагу словаў іншамоўнага паходжання: *ва* ***у****ніверсітэце, промні* ***у****льтрафіялету, па****у****за, ра****у****т.*

**2010** У пачатку словаў іншамоўнага паходжання пасля галоснай пішацца ***ў***, калі яна стаіць не пад націскам: *ва* ***ў****ніверсітэце, промні* ***ў****льтрафіялету*, але *Кейданская* ***у́****нія.* У сярэдзіне запазычаных словаў пасля галоснай і перад зычнай таксама пішацца ***ў****: па****ў****за, ра****ў****т.* ***Ў*** у сярэдзіне слова не пішацца, калі стаіць пад націскам (*а****у́****л, ба****у́****л*), а таксама ў словах на *-****ум, -ус***і на канцы запазычанняў (*кансілі****у****м, натары****у****с, шо****у***).

*5. Правапіс мяккага знака пасля* ***н*** *перад суфіксам -****ск-***

**1957-59** У прыметніках, утвораных ад назваў кітайскага паходжання на ***–нь***, пішацца мяккі знак: *Цянь-Шань – цянь-шан****ь****скі, Чань-чунь – чань-чун****ь****скі.*

**2010** Па аналогіі з беларускімі назвамі *любанскі, гарынскі* мяккі знак таксама не пішацца ў прыметніках, утвораных ад назваў кітайскага паходжання на ***–нь***: *Цянь-Шань – цянь-шанскі, Чань-чунь – чань-чунскі*.

*6. Правапіс складанаскарочаных словаў*

**1957-59** У апошняй частцы некаторых складанаскарочаных словаў пад націскам можа аднаўляцца этымалагічнае ***о***, якога ў поўным слове няма: *райк****о****м*, *сельк****о****р*, *гарвыканк****о****м*.

**2010** У абрэвіятурах скарочаныя часткі пішуцца так, як у адпаведных поўных словах: *райк****а****м* (ад *раённы камітэт*), *сельк****а****р* (ад *сельскі карэспандэнт*), *гарвыканк****а****м* (ад *гарадскі выканаўчы камітэт*).

*7. Правапіс часткі* ***сто*** *ў складаных словах*

**1957-59** У лічэбніку ***сто*** ў складаных словах захоўвалася ***о***: *ст****о****гадовы, ст****о****метроўка* (выкл. *ст****а****годдзе*).

**2010** У складаных словах лічэбнік ***сто*** перадаецца з літарай ***а***: *ст****а****гадовы, ст****а****метроўка.*

*8. Правапіс* ***і, ы, й*** *пасля прыставак* ***дэз-, суб-***

**1957-59** Пасля прыставак ***дэз-, суб-***каранёвая ***і*** захоўваецца: *суб****і****нспектар, дэз****і****нфекцыя*.

**2010** Пасля прыставак ***дэз-, суб-***каранёвая ***і*** *ў* адпаведнасці з вымаўленнем пераходзіць у ***ы***: *суб****ы****нспектар, дэз****ы****нфекцыя*.

У 2010 годзе таксама адбылася ўніфікацыя ўжывання суфіксаў ***-ава (-ява)*** і ***–ірава (-ырава)****.* Пераважная большасць запазычаных дзеясловаў ужываецца з суфіксам***–ава- (-ява-):*** *фальсіфікаваць, арыентаваць, ліквідаваць, ангажаваць.* Суфікс***-ірава (-ырава)*** захоўваецца, калі без гэтага суфікса ўзнікае непажаданая аманімія: *камандзіраваць – камандаваць, суміраваць - сумаваць,* а таксама калі без суфікса ***-ірава (-ырава)*** значэнне слова становіцца малазразумелым: *лабіраваць* (не *лабаваць*), *лавіраваць* (не *лававаць*), *курыраваць* (не *кураваць*). У некаторых выпадках паралельна ўжываюцца дзве формы: *акупіраваць – акупаваць, дэмаскіраваць – дэмаскаваць*.

Таксама былі ўнесены змены ў напісанне вялікай літары (напр., *Вялікае Княства Літоўскае, Першая сусветная вайна*, назвы бостваў у рэлігійных культах і г.д.) і спрошчаны правілы пераносу словаў (*ся-стра, сяс-тра* і *сяст-ра*).

**Заданне**

**Запішыце па-беларуску:**

Йогурт - ёгурт

Балластный  -  баласны

Помчаться - памчацца

Красивая увертюра - прыгожая ўверцюра

Новые унты - новыя унты

Профком - прафкам

Сауна - саўна

Субинспектор - субынспектар

Стодневный - стадзённы

Контрастный - кантрасны

Йод - ёд

Заржаветь - заржавець

Ноу-хау - ноу-хау

Центризберком - цэнтрвыбаркам

Дезинформация - дэзынфармацыя

Клоун - клоўн

Компостный - кампосны

Стометровка - стаметроўка

Нью-Йорк - Нью-Ёрк

Замшевший - замшэлы

К урне - да урны

Дезинтеграция - дэзынтэграцыя

Фауна - фаўна

Член-кор. - член-кар.

Стопудовый - стапудовы

Уханьский - уханскі

Буксировать - буксіраваць (не буксаваць)

Около универмага - каля ўнівермага

Люблинская уния - Люблінская унія